— Скажу так: выдатна, калі атрымоўваецца тое, што ты задумаў — і ў ігравым кіно, і ў дакументальным. Але ў ігравым усё ж такі цягнуся да вялікага стылю. Кіно — гэта сінтэз мастацтваў, як сцвярджае вядомае выслоўе. І калі кожны з яго складнікаў выключны, то агульны вынік мусіць быць годны, мне падаецца. Калі ўжо здымаць ігравую карціну, хочацца, каб гэта была не проста добрая п’еса, разыграная акцёрамі на аматарскую камеру, а выдатная і сцэнарная, і аператарская, і мантажная, і мастакоўская праца. Разумею, што сёння тое для нас ідэал, і да гэтага ідэалу хочацца імкнуцца.